wannaphong/clean_thaiwikipedia huggingface dataset:
# อ็องเดรเดอะไจแอนต์
อังเดร เรเน รุสสิมอฟฟ์ (André René Roussimoff; 19 พฤษภาคม ค.ศ. 1946 – 27 มกราคม ค.ศ. 1993) เป็นนักมวยปล้ำอาชีพชาวฝรั่งเศสเชื้อสายบัลแกเรียน-โปลิช อดีตสังกัดเวิลด์เรสต์ลิงเฟเรเดชั่น (WWF) ที่รู้จักกันในนาม อ็องเดรเดอะไจแอนต์ (André the Giant) เป็นอดีตแชมป์ WWF 1 สมัย และแชมป์แท็กทีม WWF คู่กับ ฮากุ ปัจจุบันได้เสียชีวิตลงด้วยอายุ 46 ปี ที่กรุงปารีส และได้บรรจุชื่อเข้าสู่หอเกียรติยศดับเบิลยูดับเบิลยูอีประจำปี 1993 เป็นคนแรกของ WWF หรือ WWE ในปัจจุบัน

ผลงานภาพยนตร์
 Casse tête chinois pour le judoka (1967)
 Symphorien (1978), French Canadian sitcom on Quebec television
 B. J. and the Bear – "Snow White and the Seven Lady Truckers" (1981), Manny Felcher
 Les Brillants (1981), French Canadian sitcom on Quebec television
 Les Brillant (1982), Jean Petit
 The Fall Guy (1982), Killer Typhoon
 The Greatest American Hero – "Heaven Is in Your Genes" (1983), Monster
 Conan the Destroyer (1984), Dagoth (uncredited)
 Micki & Maude (1984), Himself
 I Like to Hurt People (1985), Himself
 "The Goonies 'R' Good Enough" (1985) music video by Cyndi Lauper
 The Princess Bride (1987), Fezzik
 Trading Mom (1994), Circus Giant

ผลงานแชมป์และรางวัล
 All Japan Pro Wrestling
 World's Strongest Tag Determination League East Sports Special Award (1991) – with Giant Baba
 Championship Wrestling from Florida
 NWA Florida Tag Team Championship (1 time) – with Dusty Rhodes
 International Pro Wrestling
 IWA World Tag Team Championship (1 time) – with Michael Nador
 NWA Hollywood
 Los Angeles Battle Royal (1975, 1980)
 NWA San Francisco
 Cow Palace Battle Royal (1977)
 New Japan Pro Wrestling
 International Wrestling Grand Prix (1985)
 MSG League (1982)
 MSG Tag League (1981) – with Rene Goulet
 Sagawa Express Cup (1986)
 NWA Tri-State
 NWA United States Tag Team Championship (Tri-State version) (1 time) – with Dusty Rhodes
 Professional Wrestling Hall of Fame and Museum
 Class of 2002
 Pro Wrestling Illustrated
 Most Popular Wrestler of the Year (1977, 1982)
 Match of the Year (1981) vs. Killer Khan on 2 May
 Match of the Year (1988) vs. Hulk Hogan at The Main Event
 Most Hated Wrestler of the Year (1988)
 Editor's Award (1993)
 Ranked No. 3 of the top 500 singles wrestlers of the "PWI Years" in 2003
 Stampede Wrestling
 Stampede Wrestling Hall of Fame
 World Championship Wrestling (Australia)
 NWA Austra-Asian Tag Team Championship (1 time) – with Ron Miller
 World Wrestling Federation/WWE
 WWF World Heavyweight Championship (1 time)
 WWF Tag Team Championship (1 time) – with Haku
 WWE Bronze Statue (2013)
 WWF Hall of Fame (Class of 1993)
 Wrestling Observer Newsletter
 Feud of the Year (1981) vs. Killer Khan
 Most Embarrassing Wrestler (1989)
 Worst Feud of the Year (1984) vs. Big John Studd
 Worst Feud of the Year (1989) vs. the Ultimate Warrior
 Worst Worked Match of the Year (1987) vs. Hulk Hogan at WrestleMania 3
 Worst Worked Match of the Year (1989) vs. the Ultimate Warrior on October 31
 Worst Tag Team (1990, 1991) with Giant Baba
 Worst Wrestler (1989, 1991, 1992)
 Wrestling Observer Newsletter Hall of Fame (Class of 1996)
 Canadian Wrestling Hall of Fame
 Class of 2016
# เหตุเหยียบกันเสียชีวิตในสพริมละ พ.ศ. 2554
เหตุเหยียบกันเสียชีวิตในสพริมละ พ.ศ. 2554 เกิดขึ้นเมื่อวันที่ 14 มกราคม พ.ศ. 2554 ในสพริมละ รัฐเกรละ ประเทศอินเดีย มีผู้เสียชีวิตมากกว่า 100 คน และอีกอย่างน้อย 100 คนได้รับบาดเจ็บจากเหตุเหยียบกันเสียชีวิตดังกล่าวระหว่างการแสวงบุญประจำปี ผู้แสวงบุญกำลังเดินทางกลับจากศาลเจ้าฮินดูในวันสุดท้ายของเทศกาลประจำปีซึ่งดึงดูดผู้ศรัทธาจำนวนหลายล้านคน

 เบื้องหลัง 
เหตุการณ์ดังกล่าวถือเป็นอุบัติเหตุครั้งที่สามและครั้งที่เลวร้ายที่สุดในสพริมละ วันที่ 14 มกราคม พ.ศ. 2495 ผู้ศรัทธาในเทพอัยยัปปัน 66 คนถูกไฟคลอกเมื่อดอกไม้เพลิงเกิดติดไฟขึ้น ขณะที่ในวันเดียวกันของ พ.ศ. 2542 ผู้แสวงบุญ 52 คนเสียชีวิตหลังจากเกิดเหตุเหยียบกันเสียชีวิตขึ้นขณะเดินทางกลับจากการประกอบพิธีกรรมทางศาสนา

การแสวงบุญนานสองเดือน ซึ่งได้เริ่มต้นตั้งแต่เดือนพฤศจิกายน พ.ศ. 2553 ไม่ค่อยมีเหตุการณ์ร้ายแรงใด ๆ เกิดขึ้น ก่อนหน้าเกิดเหตุดังกล่าว

 เหตุการณ์ 
เหตุการณ์ดังกล่าวเกิดขึ้นเมื่อเวลาราว 20.00 น. ตามเวลาท้องถิ่น ผู้เสียชีวิตส่วนใหญ่มาจากรัฐเกรละและรัฐทมิฬนาฑู ระหว่างเดินทางกลับจากศาลเจ้าไอยปัณณ์ของฮินดูซึ่งตั้งอยู่บนเขา เหตุดังกล่าวได้รับรายงานว่าเกิดขึ้นจากรถกีฬาอเนกประสงค์ซึ่งจอดกีดขวางเส้นทาง โดยอาจเป็นไปได้ว่าใช้การไม่ได้ ขณะเคลื่อนยายรถคันดังกล่าวอาจเกิดพลิกคว่ำและทำให้ผู้คนสะดุด ทำให้เกิดเหตุโกลาหลขึ้น
# ราชมรรคา
thumbnail|ปราสาทพระขรรค์

ราชมรรคา  คือเส้นทางเชื่อมโยงบ้านเมืองชั้นในของอาณาจักรเขมรโบราณ (ขอม ตามพจนานุกรมฉบับราชบัณฑิตยสถาน หมายถึงชาวเขมรโบราณ) อันเป็นบรรพบุรุษร่วมสายหนึ่งของชาวเขมรถิ่นไทยในประเทศไทยชาวเขมรในประเทศกัมพูชาและชาวขะแมร์กรอมในตอนใต้ของประเทศเวียดนามในปัจจุบัน มีหลักฐานเป็น ถนน สะพาน ปราสาท จารึก ภาษาสันสกฤตและภาษาเขมร

ปราสาทหินในประเทศไทย 
 อุทยานประวัติศาสตร์พิมายอุทยานประวัติศาสตร์พิมาย
 อุทยานประวัติศาสตร์พนมรุ้ง 
 อุทยานประวัติศาสตร์ศรีเทพ
 อุทยานประวัติศาสตร์เมืองสิงห์
 อุทยานประวัติศาสตร์กลุ่มปราสาทตาเมือนและปราสาทศีขรภูมิ
 ปราสาทเมืองต่ำ
 ปรางค์กู่ จังหวัดร้อยเอ็ด
 ปราสาทช่างปี่
 ปราสาทตระเปียงเตีย
 ปราสาทตาควาย
 ปราสาทตาเมือน
 ปราสาทตาเมือนธม
 ปราสาทตาเมือนโต๊ด
 ปราสาทตาเล็ง
 ปราสาทบ้านพลวง
 ปราสาทบ้านสนม (ปราสาทวัดธาตุ)
 ปราสาทบ้านสมอ
 ปราสาทบ้านไพล
 ปราสาทปรางค์กู่
 ปราสาทยายเหงา
 ปราสาทวัดปรางค์ทอง
 ปราสาทศีขรภูมิ
 ปราสาทสระกำแพงน้อย
 ปราสาทสระกำแพงใหญ่
 ปราสาทสังข์ศิลป์ชัย
 ปราสาทหินพนมวัน
 ปราสาทห้วยทับทัน
 ปราสาทโดนตวล
 ปราสาทภูมิโปน
 ปราสาทบ้านอนันต์

ธรรมศาลาตามเส้นทางราชมรรคา (ในเขตประเทศไทย)
 ปราสาทกู่ศิลา
 ปราสาทห้วยแคน ตั้งอยู่ในเขตพื้นที่ตำบลห้วยแคน อำเภอห้วยแถลง จังหวัดนครราชสีมา เป็นธรรมศาลาหลังที่สองจากเมืองพิมาย ได้รับการบูรณะแล้ว แต่ยังอยู่ในสภาพชำรุด
 ปราสาทบ้านสำโรง เป็นเป็นปราสาทที่ยังไม่ได้รับการบูรณะ มีต้นไม้ใหญ่ขึ้นปกคลุม สภาพพังทลายและถูกดินทับถมตามกาลเวลา มีลักษณะเป็นโคกกลางท้องนา  ตั้งอยู่ที่บ้านสำโรง ตำบลไผทรินทร์ อำเภอลำปลายมาศ จังหวัดบุรีรัมย์
 ปราสาทหนองตาเปล่ง
 ปราสาทหนองปล่อง
 ปราสาทหนองกง (โคกปราสาท)
 ปราสาทบ้านบุ
 ปราสาทถมอ
 ปราสาทตาเมือน

ธรรมศาลาตามเส้นทางราชมรรคา (ในเขตประเทศกัมพูชา)
 ปราสาทพระขรรค์
 ปราสาทพรหมเกล
 ปราสาทบันทายฉมาร์

มรดกโลก
อยู่ในขั้นตอนการพิจารณาเพื่อยกระดับให้เป็นมรดกโลก พร้อมกับ กลุ่มป่าแก่งกระจาน และ อุทยานประวัติศาสตร์ภูพระบาท
อ้างอิง
# แฟลชฟอร์เวิร์ด วูบมิติล่าอนาคต
แฟลซฟอร์เวิร์ด วูบมิติล่าอนาคต  เป็นซีรีส์โทรทัศน์อเมริกัน ดัดแปลงโดยแบนนอน เบรกาและเดวิด เอส. โกเยอร์ ออกอากาศทางช่องเอบีซี ระหว่างวันที่ 24 กันยายน ค.ศ. 2009 ถึง  27 พฤษภาคม ค.ศ. 2010 โดยสร้างมาจากบทประพันธ์ในปี ค.ศ. 1999 เรื่อง Flashforward ของนักเขียนแนวนวนิยายวิทยาศาสตร์ชาวแคนาดา โรเบิร์ต เจ. ซอว์เยอร์ 

เนื้อหาของเรื่องเกี่ยวกับคนหลายคนที่เกี่ยวข้องกับเหตุการณ์ประหลาด ที่ทุกคนในโลกหลับไปเป็นเวลา 2 นาทีกับ 17 วินาที พร้อมกันทั้งโลก ในวันที่ 6 ตุลาคม ค.ศ. 2009 ในระหว่างการหลับ จะเห็นภาพในอนาคตของวันที่ 29 เมษายน ค.ศ. 2010 ที่เรียกว่า แฟลชฟอร์เวิร์ด และเอฟบีไอต้องมาสืบสวนว่าเกิดอะไรขึ้น เกิดได้อย่างไรและจะเกิดขึ้นอีกเมื่อไร

เดือนมิถุนายน ค.ศ. 2010 เอบีซีประกาศว่าจะไม่สร้างฤดูกาลที่ 2 ต่อ
# Commotio cordis
Commotio cordis เป็นภาวะที่เกิดขึ้นเมื่อมีการกระแทกบริเวณหน้าอก ซี่โครง หรือหัวใจ ทำให้เกิด ventricular fibrillation จนอาจเสียชีวิตได้อย่างเฉียบพลันBarry JM, Mark Estes III NA, Commotio cordis. N Engl J Med 2010;362:917-27 คำว่า commotio cordis มาจากภาษาละติน แปลว่าภาวะไม่สงบของหัวใจ (agitation of the heart) คำนี้มีใช้ครั้งแรกในศตวรรษที่ 19Maron BJ, Poliac L, Kaplan JA, Mueller FO. Blunt impact to the chest leading to sudden death from cardiac arrest during sports activities. N Engl J Med 1995;333:337-42.Maron BJ, Gohman TE, Kyle SB, Este NAM III, Link MS. Clinical profile and spectrum of commotio cordis. JAMA 2002;287:1142-6.Schlomka G, Hinrich A. Experimentelle Untersuchungen uber den Einfluss sumpfer Brustkorbverletzungen auf das Elektrokardiogramm. Z Ges Exp Med 1932;31:43-61.Schlomka G. Commotio cordis und ihre Folgen: Die einwirkung stumpfer Brustwandtraumen auf das Herz. Ergeb Inn Med Kinderheilkd. 1943;47:1-91.Casper JL. Praktisches Handbuch der Gerichtlichen Medizin. Berlin: Verlag von August Hirshwald, 1857.Nesbitt AD, Cooper PJ, Kohl P. Rediscovering commotio cordis. Lancet 2001; 357:1195-7. แต่ก็มีการกล่าวถึงภาวะเช่นนี้นับย้อนไปได้ถึงศิลปะการต่อสู้จีนโบราณ Dim Mak หรือการสกัดจุดตาย ซึ่งอ้างว่าสามารถทำร้ายคู่ต่อสู้ให้ถึงชีวิตได้โดยโจมตีไปที่หน้าอกด้านซ้ายKelly M. Death touch: the science behind the legend of Dim-Mak. Boulder, CO: Paladin Press, 2001. ภาวะ commotio cordis แตกต่างจาก cardiac contusion หรือการชอกช้ำของหัวใจที่เกิดจากการกระแทกอย่างรุนแรงจนเกิดความเสียหายต่อกล้ามเนื้อหัวใจและผนังหน้าอก
 อุบัติการณ์ 
commotio cordis พบได้น้อยมาก อย่างไรก็ดีมักนึกถึงภาวะในผู้ที่มีร่างกายแข็งแรงระดับนักกีฬาแล้วเกิดหัวใจหยุดเต้นเสียชีวิตกะทันหัน กีฬาที่มีความเสี่ยงที่จะเกิดการบาดเจ็บที่ทำให้เกิด commotio cordis ได้ง่ายเช่น เบสบอล อเมริกันฟุตบอล ฮอคกี้ โปโล รักบี้ คริคเก็ต ซอฟท์บอล เปโลตา ฟันดาบ ลาครอส ชกมวย คาราเต้ กังฟู รวมถึงกีฬาศิลปะป้องกันตัวอื่นๆ
 อ้างอิง
# ช็อคโกแลต 2
ช็อคโกแลต 2  เป็นภาพยนตร์ภาคต่อของช็อคโกแลต ซึ่งเป็นภาพยนตร์แนวศิลปะการต่อสู้ของไทย นำแสดงโดยจีจ้า ญาณิน กำกับโดยปรัชญา ปิ่นแก้ว โดยเริ่มถ่ายทำตั้งแต่ช่วงปลายพ.ศ. 2553 ที่ประเทศญี่ปุ่น การถ่ายทำภาพยนตร์ชุดดังกล่าวเป็นระบบ 3 มิติ'ช็อคโกแลต2' ทำ 3 มิติ เหมาะแนวบู๊ และตั้งงบประมาณในการถ่ายทำไว้กว่า 100 ล้านบาท โดยสมศักดิ์ เตชะรัตนประเสริฐ หรือเสี่ยเจียงให้สัมภาษณ์ถึงภาพยนตร์ชุดนี้ว่าต้องการเน้นถึงศักดิ์ศรีภาพยนตร์ไทยมากกว่าการทำกำไร

 เนื้อเรื่องย่อ 
เป็นเรื่องราวที่สานต่อจากภาคแรกที่กล่าวถึงเด็กออทิสติก ลูกครึ่งไทย-ญี่ปุ่น ซึ่งมีชื่อว่าเซน โดยเหตุการณ์ต่อมาเกิดขึ้นที่ประเทศญี่ปุ่น จากการที่มาซาชิ ซึ่งเป็นพ่อของเซ็น ได้วางมือจากวงการยากูซ่าเพื่อดูแลลูกสาว แล้วความขัดแย้งใหม่ ๆ ได้เกิดขึ้นที่นั่น

 นักแสดงนำ 
 จีจ้า ญาณิน รับบทเป็น เซน
 ศรราม เทพพิทักษ์ รับบท ซัน
 ฮิโรชิ อาเบะ รับบทเป็น มาซาชิ
 นักแสดงชาวญี่ปุ่นไม่ทราบชื่อ

 การสร้าง 
เดิมทีมสร้างมีกำหนดเริ่มถ่ายทำภาพยนตร์ในเดือนเมษายน พ.ศ. 2554 ที่ประเทศญี่ปุ่น แต่เนื่องด้วยเหตุการณ์แผ่นดินไหวและคลื่นสึนามิในโทโฮะกุ จึงได้มีการเลื่อนการถ่ายทำภาพยนตร์ดังกล่าวออกไปแผ่นดินไหวญี่ปุ่นกระทบ ช็อคโกแลต 2 เลื่อนเปิดกล้อง จีจ้า หวั่นกัมมันตภาพรังสี นอกจากนี้ ปรัชญา ปิ่นแก้ว ซึ่งเป็นผู้กำกับมีแผนที่จะเลือกนักแสดงชายชาวญี่ปุ่นมาเป็นตัวเอกของเรื่องโดยที่ยังไม่ได้เปิดเผยชื่อนักแสดงดังกล่าว
# เปอโยต์
thumb|เปอโยต์ SR1
thumb|เปอโยต์ 3008
thumb|เปอโยต์ 5008

เปอโยต์  เป็นหนึ่งในบรรดาผู้ผลิตรถยนต์ที่เก่าแก่ในโลก สัญลักษณ์ของเปอร์โยต์เป็นรูปสิงโตยืนสองขา ตระกูลเปอโยต์ใช้ตรานี้เป็นเครื่องหมายการค้ามาตั้งแต่ปี 1858 ที่มาของสัญลักษณ์นี้ คือตราประจำเมืองเบลฟอร์ต (BELFORT) ซึ่งเป็นเมืองที่โรงงานแห่งหนึ่งของเปอโยต์ตั้งอยู่ และกลายมาเป็นผู้ผลิตรถยนต์รายสำคัญของฝรั่งเศส 

เปอโยต์ก่อตั้งในปี ค.ศ. 1810 โดยฌอง เปอกีโนต์ เปอโยต์ เริ่มจากการเป็นผู้ผลิตเครื่องบดเมล็ดกาแฟ และเครื่องสูบน้ำ ต่อมาได้เริ่มผลิตรถจักรยานทรงสูงแบบเพนนี-ฟาร์ธิง บริษัทเริ่มผลิตรถยนต์ในปี ค.ศ. 1882 และรถจักรยานยนต์ในปี ค.ศ. 1889

ปัจจุบัน เปอโยต์เป็นผู้ผลิตรถยนต์รายหนึ่งในจำนวนสองรายของกลุ่มธุรกิจ เปอโยต์ กรุพ (PEUGEOT S.A.) คู่กับ ออโทโมบิล ซีตรอง ผู้ผลิตรถซีตรอง ในรอบปี 1990 เปอโยต์ผลิตรถยนต์นานาชนิดออกสู่ตลาดทั่วโลกรวมทั้งสิ้นประมาณ 1.4 ล้านคัน รถที่ผลิตมากที่สุดคือ เปอโยต์ 205 รองลงไปคือ เปอโยต์ 405 และเปอโยต์ 309 

โดยส่วนรวม กลุ่ม เปอโยต์/ซีตรองเป็นผู้ผลิตรถยนต์นั่งรายใหญ่เป็นอันดับสามของยุโรป รองจากกลุ่มโฟล์คสวาเกน เอาดี เซอาท ของเยอรมนี และกลุ่มเฟียตลันชิดา อัลฟา โรเมโอ ของอิตาลี ในรอบปี 1990 กลุ่มผู้ผลิตรถยนต์รายนี้ขายรถยนต์นั่งในยุโรปได้รวมทั้งสิ้นประมาณ 1.7 ล้านคัน

สิ้นปี 2563 - ต้นปี 2564 หลังประกาศควบรวมกิจการระหว่าง Fiat Chrysler Automobiles (FCA) และ Groupe PSA ในเดือนธ.ค. 2563 ในที่สุดทั้งสองบริษัทก็ประกาศชื่อใหม่ที่จะใช้ร่วมกัน และชื่อนั้นคือ Stellantis

Stellantis ถูกตั้งโดยทีมผู้บริหารระดับสูงของ FCA และ Groupe PSA โดยมีบริษัทโฆษณา และประชาสัมพันธ์จากฝรั่งเศสอย่าง Publicis Groupe ให้คำปรึกษาอยู่ตลอด ซึ่งดังกล่าวนั้นไม่มีความเกี่ยวข้องใดๆ กับ FCA และ Groupe PSA แม้แต่น้อย เหตุที่ FCA และ Groupe PSA เลือกชื่อ Stellantis นั้นมาจากการอ้างอิงคำว่า Stello ที่ในภาษาลาตินที่หมายถึงดวงดาว ขณะเดียวกันการใช้คำภาษาลาตินยังชี้ให้เห็นถึงประวัติศาสตร์อันยาวนานของทั้งสองบริษัท ส่วนการเลือกคำที่เกี่ยวกับดาราศาสตร์นั้นแสดงถึงความตั้งใจจริง และการเดินหน้าเปลี่ยนแปลงอุตสาหกรรมยานยนต์ ขั้นตอนต่อไปหลังจากทั้งสองบริษัทได้ชื่อ Stellantis นั่นคือการสร้างโลโก้ให้กับชื่อดังกล่าว โดยโลโก้ และชื่อนี้จะถูกใช้เพื่อการทำธุรกิจเท่านั้น ไม่มีการนำไปใช้กับแบรนด์รถยนต์ใดๆ และขั้นตอนนี้ยังอยู่ระหว่างแผนควบรวมกิจการในส่วนต่างๆ ให้เสร็จสิ้นภายในไตรมาสแรกของปี 2564 ตามแผนที่วางไว้เช่นเดิม

 ข้อมูลจำเพาะ 
ชื่อบริษัท: ออโตโมบิล เปอโยต์
AUTOMOBILE PEUGEOT
ก่อตั้ง: ค.ศ. 1897
สำนักงานใหญ่: 75 AVENUE DE LA GRANDE ARMEE, 75116 PARIS, FRANCE
ประธานบริษัท: ชอง บัวล์โลต์
เงินทุนจดทะเบียน: 1,900 ล้านฟรังก์
จำนวนพนักงาน: 57,200 คน (ค.ศ. 1988)
โรงงานในต่างประเทศ: 24 ประเทศ
เว็บไซต์: www.peugeot.com

รุ่นที่มีอยู่ในปัจจุบัน
 208 (รุ่นที่ 2) frameless|upright=0.4ตั้งแต่ 2012 301 frameless|upright=0.4 308 (รุ่นที่ 3) frameless|upright=0.4Since 2007 408 (รุ่นที่ 2) frameless|upright=0.4Since 2010 508 (รุ่นที่ 2) frameless|upright=0.4 2008 (รุ่นที่ 2) frameless|upright=0.4Since 2013 3008 (รุ่นที่ 2) frameless|upright=0.4ตั้งแต่ 2008 5008 (รุ่นที่ 2) frameless|upright=0.4Since 2009 Partner frameless|upright=0.4Since 1996 Expert frameless|upright=0.4Since 1995 Boxer frameless|upright=0.4Since 1993 Landtrek frameless|upright=0.4Since 2019 Pick UpSince 2017

GTI models
 308 GTI centre|frameless|upright=0.4
# ปลากระเบนค้างคาว
ปลากระเบนค้างคาว,ทัศพล กระจ่างดารา. 2560. ปลากระดูกอ่อน (ปลาฉลาม ปลากระเบน และปลาหนู) ที่พบในน่านน้ำไทยและน่านน้ำใกล้เคียง. กองวิจัยและพัฒนาประมงทะเล. กรมประมง. กระทรวงเกษตรและสหกรณ์. 331 หน้า. หรือ ปลากระเบนนก, ปลากระเบนเนื้อดำ, ปลากระเบนยี่สนหรือปลากระเบนนกจุดขาว (White, W. T., Last, P. R., Naylor, G. J. P, Jensen, K. and Caira, J. N. 2010. Descriptions of new sharks and rays from Borneo. "Clarification of Aetobatus ocellatus (Kuhl, 1823) as a valid species, and a comparison with Aetobatus narinari (Euphrasen, 1790) (Rajiformes: Myliobatidae)") เป็นปลากระเบนชนิดหนึ่ง อยู่ในวงศ์ (Aetobatidae)White, W. T. & Naylor, G. J. P. (2016). Resurrection of the family Aetobatidae (Myliobatiformes) for the pelagic eagle rays, genus Aetobatus. Zootaxa 4139, 435–438. 10.11646/zootaxa.4139.3.10

มีผิวหนังเรียบ ใกล้โคนหางด้านบนมีเงี่ยง 1–4 เงี่ยง พบมากที่สุด 6 เงี่ยง เรียงอยู่ชิดกัน ด้านหลังสีดำมีจุดสีขาวกระจายอยู่ส่วนท้าย ด้านท้องสีขาว หางเรียวยาวมาก มีส่วนหัวที่แยกออกจากครีบเห็นได้ชัดเจน จึงทำให้ว่ายน้ำไปมาได้อย่างอิสระเหมือนนกบิน มีขนาดกว้างได้ถึง 1.5 เมตร เคยพบสูงสุดถึง 3 เมตร น้ำหนัก 230 กิโลกรัมSPOTTED EAGLE RAY

หากินจำพวกสัตว์น้ำหน้าดิน เช่น หอย, กุ้ง, กั้ง, ปู บริเวณใต้พื้นน้ำเป็นอาหาร โดยใช้ปากคุ้ยเขี่ยพื้นทรายหา บางครั้งอาจเข้ามาหากินถึงบริเวณปากแม่น้ำที่เป็นน้ำกร่อยได้  บางครั้งจะรวมตัวกันเป็นฝูงหลายตัว และสามารถดำน้ำได้ลึกถึง 80 เมตร 

ในปี ค.ศ. 2010 มีงานวิจัยว่าด้วยเรื่องการแบ่งชื่อสายพันธุ์ใหม่จากสายพันธุ์เดิม Aetobatus Narinari เนื่องจากในงานวิจัยพบความแตกต่างที่ชัดเจนของตัวอย่างที่พบในแต่ละพื้นที่ทั่วโลก พบการกระจายพันธุ์ Aetobatus Narinari  ในบริเวณมหาสมุทรแอตแลนติก สายพันธุ์ Aetobatus Laticeps ในบริเวณตะวันออกของมหาสมุทรแปซิฟิก และ Aetobatus Ocellatus ในบริเวณตะวันตกของมหาสมุทรแปซิฟิก และ มหาสมุทรอินเดีย รวมถึงบริเวณ อ่าวไทย และ ทะเลอันดามัน ของประเทศไทย 

ปลากระเบนค้างคาวออกลูกเป็นไข่ แต่ไข่ได้พัฒนาเป็นตัวในช่องท้องของปลาตัวเมีย เมื่อแรกเกิดลูกปลาจะมีถุงไข่แดงติดตัวมาด้วย

ปลากระเบนค้างคาวนั้น มักถูกล่าเป็นอาหารจากปลาฉลาม โดยเฉพาะปลาฉลามหัวค้อนChapman, D.D. and Gruber, S.H. (May 2002). "A further observation of the prey-handling behavior of the great hammerhead shark, Sphyrna mokarran: predation upon the spotted eagle ray, Aetobatus narinari". Bulletin of Marine Science 70 (3): 947–952 สำหรับความสัมพันธ์ต่อมนุษย์แล้ว นิยมเลี้ยงในพิพิธภัณฑ์สัตว์น้ำต่าง ๆ เพราะความสวยงามในสีสันและการว่ายน้ำ และยังนิยมใช้เนื้อเพื่อการบริโภคด้วยทั้งการบริโภคสดและเก็บรักษาเป็นปลาแห้ง และทำเป็นปลาหย็องปลาค้างคาวสนหยอง ของดีเมืองแม่กลอง

ณ ปัจจุบันกระเบนค้างคาวยังไม่สามารถเพาะพันธุ์ในเชิงพาณิชย์ได้ เนื่องจากมีค่าใช้จ่ายที่สูงในการจัดการพื้นที่ มีเพียงการเพาะพันธุ์โดยไม่ได้ตั้งใจจากพิพิธภัณฑ์สัตว์น้ำบางแห่งเท่านั้น จึงยังไม่สามารถเพาะพันธุ์ทดแทนกับปริมาณที่ลดลงในธรรมชาติได้ 

รูปภาพ
# เอชเอ็มเอส พินนาฟอร์
เอชเอ็มเอส พินนาฟอร์  หรือ The Lass that Loved a Sailor เป็นอุปรากรหรรษาความยาว 2 องก์โดยอาร์เทอร์ ซัลลิแวน เป็นผู้แต่งดนตรี และวิลเลียม กิลเบิร์ต เป็นผู้แต่งคำร้องภาษาอังกฤษ เป็นผลงานชิ้นที่สี่ที่ทั้งคู่ร่วมงานกัน โดยเป็นเรื่องขบขันล้อเลียนการเมืองและการทหารของอังกฤษในทศวรรษ 1870 HMS Pinafore Gilbert and Sullivan Archive

เอชเอ็มเอส พินนาฟอร์ ออกแสดงครั้งแรกที่ลอนดอนเมื่อวันที่ 25 พฤษภาคม ค.ศ. 1878 และมีการแสดงซ้ำถึง 571 รอบ ประสบความสำเร็จในระดับนานาชาติโดยมีการนำไปแสดงในสหรัฐอเมริกา และมีการดัดแปลงคำร้องเป็นภาษาเยอรมันและภาษายิดดิช 

เนื้อเรื่องเกิดขึ้นบนเรือรบของราชนาวีอังกฤษ ชื่อ เอชเอ็มเอส พินนาฟอร์ พินนาฟอร์, pinafore แปลว่า ผ้ากันเปื้อน เรื่องราวเกิดขึ้นบนเรือหลวง HMS Pinafore โจเซฟีนลูกสาวของกัปตันหลงรักกะลาสีเรือชั้นล่างราล์ฟแร็คสตรอว์แม้ว่าพ่อของเธอตั้งใจให้เธอแต่งงานกับเซอร์โจเซฟพอร์เตอร์ลอร์ดคนแรกของทหารเรือ เธอปฏิบัติตามความปรารถนาของบิดาในตอนแรก แต่การสนับสนุนของเซอร์โจเซฟเรื่องความเท่าเทียมกันของมนุษยชาติกระตุ้นให้ราล์ฟและโจเซฟินล้มล้างระเบียบสังคมแบบเดิม ๆ พวกเขาประกาศความรักต่อกันและในที่สุดก็วางแผนที่จะหลบหนี กัปตันค้นพบแผนการนี้ แต่เช่นเดียวกับในละครโอเปร่ากิลเบิร์ตและซัลลิแวนหลายเรื่องการเปิดเผยที่น่าประหลาดใจทำให้สิ่งต่าง ๆ เปลี่ยนแปลงไปอย่างมากในตอนท้ายของเรื่อง

การวาดภาพในบทกวี "Bab Ballad" หลายบทก่อนหน้านี้กิลเบิร์ตทำให้พล็อตเรื่องนี้เต็มไปด้วยความสนุกสนานและความโง่เขลา อารมณ์ขันของโอเปร่ามุ่งเน้นไปที่ความรักระหว่างสมาชิกในสังคมที่แตกต่างกันและโคมไฟระบบชนชั้นของอังกฤษโดยทั่วไป พินาฟอเรยังแสดงความสนุกสนานด้วยความรักชาติการเมืองพรรคกองทัพเรือและการเพิ่มขึ้นของคนที่ไม่มีคุณสมบัติเหมาะสมเข้าสู่ตำแหน่งผู้มีอำนาจ ชื่อของชิ้นส่วนนี้ใช้ชื่อของเสื้อผ้าสำหรับเด็กผู้หญิงและผู้หญิงอย่างขบขันซึ่งเป็นพินาฟอร์กับสัญลักษณ์ของเรือรบ

ความนิยมที่ไม่ธรรมดาของ Pinafore ในอังกฤษอเมริกาและที่อื่น ๆ ตามมาด้วยความสำเร็จที่คล้ายคลึงกันของผลงานของ Gilbert และ Sullivan ซึ่งรวมถึง The Pirates of Penzance และ The Mikado ผลงานของพวกเขาซึ่งต่อมารู้จักกันในชื่อโอเปราซาวอยครองเวทีดนตรีทั้งสองฝั่งของมหาสมุทรแอตแลนติกมานานกว่าทศวรรษและยังคงมีการแสดงในปัจจุบัน โครงสร้างและรูปแบบของโอเปราเหล่านี้โดยเฉพาะอย่างยิ่ง Pinafore ถูกคัดลอกไปมากและมีส่วนสำคัญในการพัฒนาละครเพลงสมัยใหม่
# จี (แก้ความกำกวม)
จี สามารถหมายถึง
 G อักษรในภาษาอังกฤษ
 ตัวย่อ หมายถึง ความโน้มถ่วง (gravity)
 จี (อีพี) อีพีของเกิลส์เจเนอเรชัน
 จี (เพลง) เพลงของเกิลส์เจเนอเรชัน
# ปลากระเบนลายแมลงวัน
ปลากระเบนลายแมลงวัน หรือ ปลากระเบนลายเสือ หรือ ปลากระเบนเสือดาว  เป็นปลากระเบนชนิดหนึ่ง มีชื่อวิทยาศาสตร์ว่า Himantura uarnak อยู่ในวงศ์ Dasyatidae

มีรูปร่างเหมือนกับปลาชนิดอื่นที่อยู่ในสกุล Himantura เช่นเดียวกัน มีจุดเด่นอยู่ที่ลวดลายของลำตัวด้านบนที่เป็นจุดดำบนสีพื้นสีเหลืองหรือสีน้ำตาลที่เหมือนกับลายของเสือดาว จะงอยปากแหลม  ขณะที่ปลายังเล็กอยู่ ลวดลายเหล่านี้จะแตกออกเป็นแขนงเหมือนลายของตาข่าย และจะงอยปากไม่แหลมเหมือนปลาที่โต ขอบครีบทั้งสองข้างป้าน

มีขนาดโตเต็มที่กว้างได้ถึง 2 เมตร น้ำหนักเต็มที่ได้ถึง 200 กิโลกรัม พบกระจายพันธุ์ในชายฝั่งตามแนวปะการังของอินโด-แปซิฟิก ชายฝั่งของแอฟริกาตะวันออก,แอฟริกาใต้ ทะเลแดง อ่าวเปอร์เซีย อ่าวไทย และออสเตรเลีย บางครั้งอาจเข้ามาหากินในบริเวณปากแม่น้ำที่เป็นน้ำกร่อยได้อีกด้วย สามารถดำน้ำได้ลึกถึง 50 เมตร

ปลากระเบนลายแมลงวันนี้ ถือเป็นต้นแบบของปลาในสกุล Himantura โดยถือเป็นปลาที่ทำให้นักมีนวิทยาทำการแยกสกุลออกจากปลาในสกุล Pastinachus (ซึ่งในขณะนั้นยังคงใช้ชื่อสกุลว่า Raja)

เป็นปลากระเบนอีกชนิดหนึ่งที่มีความสวยงาม จึงทำให้นิยมเลี้ยงกันในพิพิธภัณฑ์สัตว์น้ำต่าง ๆ อาทิ สถานแสดงพันธุ์สัตว์น้ำสวนสัตว์เชียงใหม่ จังหวัดเชียงใหม่เชียงใหม่ ซู อควาเรียม เพิ่มสมาชิกใหม่ ช่วงเทศกาลสงกรานต์ หรือ พิพิธภัณฑ์สัตว์น้ำดาวน์ทาวน์ โคโลราโด ในเดนเวอร์ รัฐโคโลราโด สหรัฐอเมริกา เป็นต้นReticulate Whipray
# สโมสรฟุตบอลสโตกซิตี
สโมสรฟุตบอลสโตกซิตี  เป็นสโมสรฟุตบอลอังกฤษในอีเอฟแอลแชมเปียนชิป จากเมืองสโตก-ออน-เทรนต์ สแตฟฟอร์ดเชอร์ ก่อตั้งในปี ค.ศ. 1863 เป็นสโมสรฟุตบอลที่เก่าแก่ที่สุดในพรีเมียร์ลีก และถือเป็นสโมสรฟุตบอลอาชีพที่เก่าแก่ที่สุดในโลกอันดับ 2 รองจากนอตส์เคาน์ตี 

สโมสรได้เลื่อนมาอยู่ในพรีเมียร์ลีกในปี ค.ศ. 2008 ก่อนหน้านี้ไม่ได้อยู่ลีกสูงสุดนี้เป็นเวลา 21 ปี สำหรับถ้วยรางวัลที่ได้รับรางวัลแรกคือถ้วยฟุตบอลลีกคัพ ปี ค.ศ. 1972 เมื่อชนะเชลซีไป 2–1 สโมสรชนะฟุตบอลลีกโทรฟี 2 ครั้ง ครั้งแรกในปี ค.ศ. 1992 และอีกครั้งในปี ค.ศ. 2000 ทีมได้อันดับสูงสุดในฟุตบอลลีกเฟิร์สดิวิชัน ได้ที่ 4 ในฤดูกาล 1935–36 และ 1946–47 และได้เข้าแข่งขันฟุตบอลยุโรปในปี ค.ศ. 1972 และ ค.ศ. 1974 สโมสรมีสนามเหย้าคือ บริแทนเนียสเตเดียม จุคนได้ 27,740 คน สนามเปิดเมื่อปี ค.ศ. 1997 โดยก่อนหน้านี้ใช้สนามวิกตอเรียกราวด์ ที่ใช้เป็นสนามเหย้าตั้งแต่ปี ค.ศ. 1878

สำหรับในประเทศไทย มีบุคคลที่มีชื่อเสียงที่สนับสนุนสโมสรนี้ คือ  ศิริโชค โสภา นักการเมืองสังกัดพรรคประชาธิปัตย์บางเรื่องของ "ศิริโชค-อภิสิทธิ์" ที่คนส่วนใหญ่อาจจะไม่เคยรู้มาก่อน! จากมติชน

ผู้เล่น

ผู้เล่นชุดปัจจุบัน
# เทอร์โบ (แก้ความกำกวม)
เทอร์โบ เป็นคำย่อมาจาก เทอร์โบชาร์จเจอร์ ส่วนประกอบของเครื่องยนต์สันดาปภายใน นอกจากนี้ยังอาจหมายถึง:

 เทอร์โบ (วิดีโอเกม) วิดีโอเกมเกมอาเขตของ เซก้า ในปี 1981
 เทอร์โบ (หนังสือการ์ตูน) ตัวละครซูเปอร์ฮีโร่สาวในมาร์เวลยูนิเวิร์ส
 เทอร์โบ (อัลบั้มจูดาสพรีสต์) ผลงานของ จูดาสพรีสต์ ในปี 1986
 เทอร์โบ (กลุ่มดนตรี) กลุ่มดนตรีแดนซ์จาก เกาหลีใต้
 เทอร์โบ (วงดนตรีโปแลนด์) กลุ่มดนตรีเฮฟวีเมทัลจาก โปแลนด์
 เทอร์โบ บี แร็ปเปอร์ชาวอเมริกัน
 เทอร์โบเรนเจอร์ ภาพยนตร์โทคุซัทสึ แนวขบวนการนักสู้
 พาวเวอร์เรนเจอร์ เทอร์โบ ซีรีส์ของพาวเวอร์เรนเจอร์
 ครัชเกียร์ เทอร์โบ อะนิเมะที่ผลิตโดย ซันไรส์
 เทอร์โบเกียร์
# โฆเซมาริอา เอสกริบา เด บาลาเกร์
นักบุญโฆเซมาริอา เอสกริบา เด บาลาเกร์  มีชื่อเต็มว่า โฆเซ มาริอา ฆูเลียน มาเรียโน เอสกริบา เด บาลาเกร์ อี อัลบัส  เป็นบาทหลวงชาวสเปน ผู้ก่อตั้งคณะโอปุสเดอีใน ค.ศ. 1928

ได้รับสถาปนาเป็นบุญราศรี โดยสมเด็จพระสันตะปาปายอห์นปอลที่ 2 ในวันที่ 17 พฤษภาคม ค.ศ. 1992 และได้รับสถาปนาเป็นนักบุญในวันที่ 6 ตุลาคม ค.ศ. 2002
# รีเอ็นท์ซี
thumb|250px|โรงอุปรากรแห่งเมืองเดรสเดน สถานที่แสดงรอบปฐมทัศน์
รีเอ็นท์ซี แดร์เล็ทซ์เทอแดร์ทรีบูเนิน   บางครั้งเรียกสั้น ๆ ว่า รีเอ็นท์ซี เป็นอุปรากรภาษาเยอรมันความยาว 5 องก์ของริชชาร์ท วากเนอร์ สร้างจากนวนิยายภาษาอังกฤษ รีเอ็นซี ลาสต์ออฟเดอะโรมันทริบิวนส์ (ค.ศ. 1835) ของบารอนเอ็ดเวิร์ด บุลเวอร์-ลิตตัน (ค.ศ. 1803–1873) วากเนอร์ใช้เวลาแต่งอุปรากรชิ้นนี้เป็นเวลาสองปีเศษ ตั้งแต่ ค.ศ. 1838–1840 และแสดงรอบปฐมทัศน์เมื่อวันที่ 20 ตุลาคม ค.ศ. 1842 ที่โรงอุปรากร Semperoper แห่งเมืองเดรสเดิน เป็นผลงานชิ้นที่สามของวากเนอร์ เป็นผลงานชิ้นแรกที่ประสบความสำเร็จ หลังจากล้มเหลวจากผลงานก่อนหน้ามาโดยตลอด

เหตุการณ์ในเรื่องเกิดขึ้นที่กรุงโรมในยุคกลาง กล่าวถึงชีวประวัติของโกลา ดี รีเอนโซ (ค.ศ. 1313–1354) นักการเมืองอิตาลีที่ไต่เต้าจากคนชั้นล่าง จนได้รับเลือกเป็นผู้แทนและวุฒิสมาชิกแห่งโรม และพยายามรวบรวมจักรวรรดิโรมันขึ้นมาใหม่Synopsis of Rienzi, der letzte der Tribunen

อุปรากรฉบับเต็มมีความยาวมากกว่า 6 ชั่วโมง เป็นผลงานที่สร้างความประทับใจให้กับอดอล์ฟ ฮิตเลอร์ในวัยเด็ก และเป็นแรงบันดาลใจให้เขาหันมาเป็นนักการเมือง บางส่วนของผลงานชิ้นนี้ถูกนำมาใช้ในงานโฆษณาชวนเชื่อของพรรคนาซี โดยนำมาเปรียบเทียบกับการขึ้นสู่อำนาจของฮิตเลอร์ และการสถาปนาจักรวรรดิไรช์ที่สามThe political ramifications of Hitler's cult of Wagner  Vaget, Hans Rudolf, Hamburg, 2003
# อนาชีด
อนาชีด  หรือ อานาซีด, อานาซิด, นาชีด หรือ อัลนาชีด   (Arabic: เอกพจน์ نشيد , พหูพจน์ أناشيد  เป็นการขับร้องบทเพลงที่เกี่ยวกับการศรัทธา การทำความดี เช่น การเป็นมุสลิมที่ดี การเป็นลูกที่ดีของบิดามารดา การเป็นสมาชิกที่ดีของสังคม  ส่งเสริมการให้ความรักต่อกัน แต่ไม่ใช้ความรักในเชิงการชู้สาว จะพบว่า บทเพลงอนาชีดคือบทเพลงส่งเสริมให้ทุกคนทำความดีต่อทุกสิ่งที่พระผู้เป็นเจ้าได้ สรรค์สร้างขึ้น ในจักรวาลนี้ อีกทั้งยังเป็นการอนุรักษ์ประเพณีวัฒนธรรม ของท้องถิ่น ให้คงอยู่สืบไป   บทเพลงอนาชีด เป็นบทเพลงที่มุสลิมทั่วโลกใช้ในการขับร้อง ซึ่งเป็นที่อนุมัติตามบทบัญญัติของศาสนาอิสลาม 

กิจกรรมต่างๆที่เกี่ยวกับอนาชีด
 การประกวดการขับร้องบทเพลงอนาชีด
 การเข้าค่ายอบรมอนาชีด
 การประกวดการแต่งบทเพลงอนาชีด
 การแต่งบทเพลงอนาชีดในโอกาสต่างๆ
 การขับร้องในเทศกาลสำคัญๆ เช่น วันฮารีรายอ การแต่งงาน เทศกาลวันสำคัญๆ